Մյուս կարեւոր հարցն, ըստ նրա, այն է, թե ով իրավունք ունի դառնալու Քաղաքացիական ավիացիայի գլխավոր վարչության պետ։ «Պետք է լինի այնպիսի մարդ, որը ճանաչված է եւ ունի համապատասխան որակավորում, ղեկավար մարմիններում աշխատելու փորձ»,- նշեց Դմիտրի Ադբաշյանը։ Մեր հարցին, թե ում կցանկանա տեսնել Քաղաքացիական ավիացիայի գլխավոր վարչության պետի պաշտոնում, Դմիտրի Ադբաշյանը խուսափեց անուններ նշելուց․ ասաց միայն, որ կա երկու-երեք արժանի թեկնածու։ «Այն մարդիկ, որոնք նորմալ, ազնիվ էին, պաշտոնի հասնելուց հետո փչանում են՝ սկսում են կաշառք պահանջել եւ այլն, եւ այլն։ Հիմա ես դժվարանում եմ ասել, թե ով պետք է լինի, մտավախություն կա, որ պաշտոնի հասնելուց հետո այդ մարդիկ էլ կարող են փչանալ»,- նշեց մեր զրուցակիցը։ Որո՞նք պետք է լինեն ավիացիայի ոլորտում առաջին քայլերը, որպեսզի կանխվեն կոռուպցիոն ռիսկերը։